Kuk Fuongo nacionalinis parkas
Kuk Fuongo nacionalinis parkas (viet. Vườn quốc gia Cúc Phương) – saugoma gamtos teritorija Vietnamo šiaurėje, Ninbinio provincijoje. Įsteigtas 1962 m. prezidento Ho Ši Mino nurodymu. Nacionaliniame parke saugomi neaukštų klintinių kalnų (Anamo kalnų dalis), stūksančių į vakarus nuo Honghos deltos, šlaitai. Veši tankūs atogrąžų miškai, pasižymintys gyvūnijos įvairove (gyvena makakos, viveros, gibonai, lėtieji loriai, šikšnosparniai, voverės skraiduolės, dygliatriušiai, skujuočiai, vandeniniai buivolai, himalajiniai lokiai, gausu paukščių).